ساشا بارۆن کۆون

ساشا بارۆن کۆون (؛ لەدایکبووی ١٣ی تشرینی یەکەمی ١٩٧١) ئەکتەر، کۆمێدیان، نووسەر و بەرھەمھێنەری ئینگلیزە. ناسراوە بە دروستکردن و ڕۆڵگێڕانی کاراکتەرە خەیاڵییە تەنزاوییەکان، لەوانە ئالی جی، بۆرات ساگدیێڤ، برونۆ گێھارد، ئەدمیراڵ جەنەراڵ عەلادین. بارۆن کۆون چەندان لەبرە و شێوەی جیاواز وەردەگرێت بۆ کاراکتەرەکانی.

بارۆن کۆون بۆ نواندنە کۆمێدییەکانی لە فیلمەکاندا ناسراوە، وەک بۆرات (٢٠٠٦) و بەشی دووەمی، برونۆ (٢٠٠٩)، دیکتاتۆرەکە (٢٠١٢)، و شەوانی تالادێگا: چیرۆکی ڕیکی بۆبی (٢٠٠٦). ھەروەھا بە دەنگی پاشا جولیەنی سیانزەھەم لە زنجیرە فیلمی ماداگاسکار (٢٠٠٥–٢٠١٢) ناسراوە. بارۆن کۆون ھەروەھا ڕۆڵیگێڕاوە لە فیلمە درامییەکانی وەک سوینی تاد: سەرتاشی شەیتانیی شەقامی فلیت (٢٠٠٧)ی تیم بێرتن، ھوگۆ (٢٠٠١)ی ماڕتن سکۆڕسێزی، لێس میزێرابلێس (٢٠١٢)ی تۆم ھووپەر و دادگای شیکاگۆ ٧ (٢٠٢٠)ی ئارۆن سۆرکین. ڕۆڵێکی بچووکی گێڕا وەک پێشکەشکارێکی بی بی سی نیوز لە Anchorman 2: The Legend Continues (٢٠١٣). لە ٢٠١٦دا، بارۆن کۆون لە فیلمی کۆمێدیی گریمزبیدا دەرکەوت و ڕۆڵێکی سەرەکی لە فیلمی خەیاڵیی ئالیس لە ئاوێنەکەدا. دوو ساڵ دواتر، زنجیرەی ئەمریکا کێیە؟ی دروستکرد بۆ تۆڕی شۆوتایم و ڕۆڵی سەرەکی تێدا گێڕا، کە یەکەم پڕۆژەی تەلەڤیزیۆنی بوو لە دوای بەرنامەکەی ئالی جی (٢٠٠٠–٢٠٠٤)، کە پاڵێورا بۆ خەڵاتی گۆڵدن گڵۆب بۆ باشترین ئەکتەر لە زنجیرەیەکی مۆسیقی یان کۆمیدی. ساڵی دواتر، بارۆن کۆون ڕۆڵی ئیلای کۆھێنی بەرجەستە کرد لە زنجیرەی سنوورداری سیخوڕەکە بۆ ئۆ سی ئێس و نێتفلیکس، کە بەھۆیەوە پاڵێورا بۆ خەڵاتی گۆڵدن گڵۆب بۆ باشترین ئەکتەر لە چکۆڵە زنجیرە یان فیلمی تەلەڤیزیۆنی.

بارۆن کۆون ناوی باشترین تازەھەڵکەوتووی لێنرا لە خەڵاتەکانی کۆمێدیای بەریتانی بۆ The 11 O'Clock Show، لەو کاتەوە، دوو خەڵاتی بافتای بۆ بەرنامەکەی ئالی جی وەرگرتووە، لەگەڵ چەندان پاڵاوتن بۆ خەڵاتی ئێمی، پاڵاوتنێک بۆ خەڵاتی ئۆسکار بۆ باشترین سیناریۆی وەرگیراوە، و گۆڵدن گڵۆبێک بۆ باشترین ئەکتەر لە وێنەی جووڵاوی مۆسیقی یان کۆمێدی بەھۆی بۆراتەوە. دوای بڵاوبوونەوەی بۆرات، بارۆن کۆون وتی کە واز لە بۆرات و ئالی جی دێنێت چونکە لەناو خەڵکدا زۆر بەناوبانگن. دوای بڵاوبوونەوەی برونۆ، وتی کە کاراکتەرەکە دەگەڕێنێتەوە.Entertainment Sacha Baron Cohen to shed Borat persona for good  digitaljournal.com, 15 July 2009 لە خەڵاتەکانی کۆمێدیای بەریتانیی ٢٠١٢دا، خەڵاتی دەستکەوتەی دیاری پێ بەخشرا، کە لە شێوەی کاراکتەری ئالی جیدا خەڵاتەکەی وەرگرت. لە ٢٠١٣دا، بارۆن کۆون خەڵاتی بریتانیای لەلایەن بافتا چارلی چاپلنەوە وەرگرت بۆ نایابی لە کۆمێدیادا."Sacha Baron Cohen to get Bafta LA comedy award". BBC. Retrieved 7 January 2014 لە ٢٠١٨دا، گۆڤاری تایمز ناوی بارۆن کۆونی لەناو ٣٠ باشترین کۆمێدیانە زیندووەکان ھێنا. لە ٢٠٠٨ەوە ئەندامی ئەکادیمیای زانستەکان و ھونەرەکانی وێنەی جوڵاوە لە لقی ئەکتەراندا.https://emanuellevy.com/oscar/oscar-2008-academy-invites-105-new-members-8/

 ژیانی سەرەتایی 
ساشا ناوۆم بارۆن کۆون لە ١٣ی تشرینی یەکەمی ١٩٧١ لە ھامەرسمیت لە خێزانێکی جوو لەدایکبووە. دایکی، فۆتۆگرافەر دانیێلا ناوۆمی (née وایسەر)، لە ئیسرائیل لەدایکبووە. باوکی، گێرالد بارۆن کۆون (١٩٣٢–٢٠١٦)، خاوەنی فرۆشگای جلوبەرگ، لە لەندەن لەدایکبووە و لە وێڵز گەورەبووە.  بارۆن کۆون وەک جوو گەورەبووە و باش لە عیبری دەزانێت.

خێزانی دایکی بارۆن کۆون پەنابەری جووی ئەڵمانی بوون لە ئیسرائیل. خێزانی باوکی جووی ئاشکەنازی بوون، کە لە پۆنتیپرید و دواتر لەندەن ژیاون لە شانشینی یەکگرتوو. باپیری لای باوکی، مۆریس کۆون، «بارۆن»ی بۆ نازناوەکەی زیادکردووە. نەنکی لای دایکی، لیسێل، کە لە حەیفا، ئیسرائیل ژیاوە، وەک سەماکەری بالێت مەشقیکردووە لە ئەڵمانیا پێش ھەڵھاتنی نازییەکان لە ١٩٣٦. دوو برای گەورەتری ھەیە: ئاران و ئامنۆن. ئاران مۆسیقادانەرە و کاری بۆ چەندان فیلمی ساشا کردووە. سایمن بارۆن-کۆون، کە دەکاتە ئامۆزای، لێکۆڵەری ئۆتیزمە.

 خوێندن 
بارۆن کۆون سەرەتا لە کۆلێژی سانت کۆڵۆمبیا، سانت ئالبانس خوێندوویەتی، پێش خوێندن لە قوتابخانەی کوڕانی ئاسکێی ھابەرداشەر، کە قوتابخانەیەکی سەربەخۆ بوو لە ئێلستری، ھێرتفۆردشیر، لە کۆلێژی مەسیح لە کامبریج لە بەشی مێژوو خوێندوویەتی بە تەرکیز خستنە سەر دژەسێمیتیزم و لە ١٩٩٣دا دەرچووە لەگەڵ دەرچووانی پلەی سەروو دووەم. Christ's College – Alumni – Sacha Baron Cohen  2008 Christ's College وەک بێ بڕوانامەیەک، بارۆن کۆون تێزەکەی خۆی لەسەر جووڵانەوەی مافی مەدەنیی ئەمریکا نووسیوە. لەکاتێکدا کە ئەندامی یانەی درامای سەرەتایی زانکۆی کامبریج بووە، بارۆن کۆون لە شانۆکانی وەک کەمانچەژەنی سەر سەقفەکە و کیرانۆ دێ بێرگێراک ڕۆڵیگێڕاوە، ھەروەھا لە ھۆڵی شانۆی جووی ھابۆنیم درۆریش ڕۆڵیگێڕاوە.Sacha Baron Cohen: Our man from Kazakhstan. The Observer. 1 September 2006.

 ژیانی تایبەتی 
 ئیسرائیل و جوولەکە 
بارۆن کۆون سەرەتا لە بەرھەمھێنانە شانۆیییەکانی جووڵانەوەی گەنجانی سۆسیالیستی سەھیوونیستگی ھابۆنیم درۆردا بەشداری دەکرد.

ساڵێکی لە ئیسرائیل وەک خۆبەخشی کیبوتسی ڕۆش ھانیکرا و بێیت ھائێمێک بەسەربرد وەک بەشێکی شنات ھابۆنیم درۆر، لەگەڵ وەرگرتنی بەشێک لە پڕۆگرامی Machon L'Madriechi Chutz La'Aretz بۆ سەرکردەکانی جووڵانەوەکانی جووی گەنجان.

بەپێی قسەکانی بارۆن کۆون، «من ناڵێم کە جووێکی ئایینیم. شانازی بە ناسنامە جووەکەمەوە دەکەم و ھەندێک شتی تایبەت ھەن کە دەیانکەم و ھەندێک یاسا کە دەیانھێڵمەوە». دەیەوێت ڕێجیمی کەشرووت پەیڕەوبکات و دوو ساڵ جارێک دەچێتە سیناگۆگ.

 ھاوسەرگیری و خێزان 
بارۆن کۆون یەکەم جار لە ئاھەنگێک لە سیدنی لە ٢٠٠٢ چاوی بە خانمەکتەر ئایلا فیشەر کەوت. لە ٢٠٠٤دا مارەکران. لەگەڵ بوونە جووی فیشەردا، ھەردووکیان لە ١٥ی ئازاری ٢٠١٠ لە پاریس، فەڕەنسا لە یادێکی جوودا ھاوسەرگیریان کرد.  سێ منداڵیان ھەیە و لە لۆرێل کانیۆن، لۆس ئانجلەس نیشتەجێن. https://www.dailytelegraph.com.au/entertainment/borat-and-isla-fishers-new-mansion/news-story/74af4e9216a4a388e8654ad3b2c1eb18?sv=db9ffd3a99b32a4753e2f161f715b238 

 کاری خێرخوازی 
لە ٢٨ی کانوونی یەکەمی ٢٠١٥دا، بارۆن کۆون و فیشەر ٣٣٥٬٠٠٠ پاوەند ($٥٠٠٬٠٠٠)یان بەخشییە سندووقی ڕزگارکردنی مناڵان وەک بەشێکی پڕۆگرامێکی کوتانی مناڵان دژی سوورێژە لە باکووری سووریا، و ھەمان بڕیشیان بەخشییە کۆمیتەی ڕزگارکردنی نێودەوڵەتی کە ئامانجیان یارمەتیدانی پەنابەرە سوورییەکان بوو."Sacha Baron Cohen donates £670,000 for Syria", BBC, Retrieved 29 December 2015.

 فیلمۆگرافی 
 فیلم 
 ساڵ ناو ڕۆڵ تێبینی ١٩٩٦ Punch کاراکتەری بێناو کورتە فیلم ٢٠٠٠ The Jolly Boys' Last Stand ڤینی ٢٠٠٢ Ali G Indahouse ئالی جیبۆرات ساگدیێڤ ھەروەھا نووسەر و بەرھەمھێنەری جێبەجێکار ٢٠٠٣ Spyz ئالی جیجەیمز بۆند کورتە فیلمھەروەھا نووسەر و بەرھەمھێنەری جێبەجێکار ٢٠٠٥ ماداگاسکار پاشا جولیەنی سیانزەیەم دەنگ ٢٠٠٦ Talladega Nights: The Ballad of Ricky Bobby جان گیراد ٢٠٠٦ بۆرات بۆرات ساگدیێڤ ھەروەھا نووسەر و بەرھەمھێنەر ٢٠٠٧ سوینی تاد: سەرتاشی شەیتانیی شەقامی فلیت سینیۆر ئادۆلفۆ پیرێلی ٢٠٠٨ ماداگاسکار: ھەڵاتن بەرەو ئەفریقا پاشا جولیەنی سیانزەیەم دەنگ ٢٠٠٩ Brüno برونۆ گێھارد ھەروەھا نووسەر و بەرھەمھێنەر ٢٠١ڵ Dinner for Schmucks  بەرھەمھێنەری جێبەجێکار ٢٠١١ ھوگۆ پشکنەر گوستاڤ داستێ ٢٠١٢ دیکتاتۆرەکە ئەدمیراڵ جەنەراڵ حەفاز عەلادین ھەروەھا نووسەر و بەرھەمھێنەر ٢٠١٢ ماداگاسکار ٣: ویستراوترینی ئەورووپا پاشا جولیەنی سیانزەھەم دەنگ ٢٠١٢ Les Misérables م. تێناردیەر ٢٠١٣ Anchorman 2: The Legend Continues پەیامنێری بی بی سی نیوز کامیۆ ٢٠١٦ Grimsby کایڵ ئاڵن "نۆبی" قەساب ھەروەھا نووسەر و بەرھەمھێنەر ٢٠١٦ Alice Through the Looking Glass تایم ٢٠٢٠ The Trial of the Chicago 7 ئابی ھۆفمانھەروەھا بەرھەمھێنەری پەیوەست ٢٠٢٠ Borat Subsequent Moviefilm بۆرات ساگدیێڤ ھەروەھا نووسەر و بەرھەمھێنەر

 تەلەڤیزیۆن 
 ساڵ ناو ڕۆڵ تێبینی ١٩٩٦ Jack and Jeremy's Police 4 قوربانیی سێدارەدان فیلمی تەلەڤیزیۆنی ١٩٩٥ Pump TV خۆی (پێشکەشکار) ١٩٩٦–١٩٩٧ F2F خۆی (پێشکەشکار) ١٩٩٨ Comedy Nation چەندان ڕۆڵی جیاواز ٩ ئەڵقە ١٩٩٨ Live from the Lighthouse ئالی جی تایبەتی تەلەڤیزیۆنی ١٩٩٨–١٩٩٩ The 11 O'Clock Show ئالی جی ٤٥ ئەڵقە؛ ھەروەھا نووسەر ٢٠٠٠–٢٠٠٤ Da Ali G Show ئالی جیبۆرات ساگدیێڤبرونۆ گێھارد ١٨ ئەڵقە؛ ھەروەھا دانەر، نووسەر و بەرھەمھێنەری جێبەجێکار ٢٠٠٤ Borat's Television Programme بۆرات ساگدیێڤبرونۆ گێھارد ٢ ئەڵقە؛ ھەروەھا دانەر ٢٠٠٥ Curb Your Enthusiasm ڕینیشاندەری لاری ئەڵقە: "The End" ٢٠٠٦ Night of Too Many Stars بۆرات ساگدیێڤ تایبەتی تەلەڤیزیۆنی ٢٠١٠ سیمپسۆنەکان یاکۆب (دەنگ)The Greatest Story Ever D'ohed (#21.16). IMDb. ئەڵقە: "The Greatest Story Ever D'ohed" ٢٠١٣ Eastbound and Down ڕۆنی تێلمان ئەڵقە: "Chapter 29" ٢٠١٥ Highston  بەرھەمھێنەری جێبەجێکار ٢٠١٨ The Zen Diaries of Garry Shandling خۆی دۆکیۆمێنتاری تەلەڤیزیۆنی ٢٠١٨ Seth Rogen's Hilarity for Charity خۆی تایبەتی تەلەڤیزیۆنی ٢٠١٨ Who Is America? چەندان کاراکتەری جیاواز ٧ ئەڵقە؛ ھەروەھا دانەر، نووسەر، دەرھێنەر، و بەرھەمھێنەری جێبەجێکار ٢٠١٩ سیخوڕەکە ئیلای کۆھێن ٦ ئەڵقە؛ ھەروەھا بەرھەمھێنەری جێبەجێکار

 موزیک ڤیدیۆ 
 مادۆنا: "Music" (٢٠٠٠) لە ڕۆڵی ئالی جی.

 سەرچاوەکان 

 بەستەرە دەرەکییەکان 


 چاوپێکەوتنی دەنگیی ساشا بارۆن کۆون لەگەڵ ڕۆبێرت سیگڵ لە ڕادیۆی گشتیی نیشتمانی
 وتارەکەی ساشا بارۆن کۆون لە کاتی وەرگرتنی خەڵاتی سەرکردایەتی نێودەوڵەتیی ٢٠١٩


پۆل:ئەکتەرەکانی پیاوی ئینگلیزی سەدەی ٢٠ەم
پۆل:ئەکتەرەکانی پیاوی ئینگلیزی سەدەی ٢١ەم
پۆل:ئەکتەرەکانی فیلمی پیاوی ئینگلیز
پۆل:زیندووان
پۆل:سیناریۆنووسانی ئینگلیز
پۆل:لەدایکبووانی ١٩٧١
پۆل:کەسایەتییە تەلەڤیزیۆنییە ئینگلیزەکان
پۆل:بەرهەمهێنەرانی خەڵاتی گۆڵدن گلۆب
پۆل:براوەکانی باشترین ئەکتەری میوزیک یان کۆمیدیای گۆڵدن گڵۆب (فیلم)
پۆل:دوور لە وڵاتانی ئینگلیز لە ویلایەتە یەکگرتووەکان
پۆل:بەرھەمھێنەرانی خەڵاتی گۆڵدن گلۆب
پۆل:ئەکتەرەکانی تەلەڤیزیۆنی پیاوی ئینگلیز
پۆل:باشترین ئەکتەرانی پاڵپشتی براوەی خەڵاتی نێونەتەوەییی ئەی ئەی سی تی ئەی